ТАРИФА ЗА ТАКСИТЕ, КОИТО СЕ ЗАПЛАЩАТ ПРИ ПРОМЯНА НА ПРЕДНАЗНАЧЕНИЕТО НА ЗЕМЕДЕЛСКИТЕ ЗЕМИ
Приета с ПМС № 112 от 31.05.2002 г.
Обн. ДВ. бр.56 от 7 Юни 2002г., изм. ДВ. бр.10 от 6 Февруари 2004г., изм. ДВ. бр.75 от 12 Септември 2006г., изм. ДВ. бр.62 от 31 Юли 2007г., изм. ДВ. бр.71 от 12 Август 2008г., изм. ДВ. бр.95 от 4 Ноември 2008г.
Раздел I.
Общи положения
Чл. 1. С тарифата се определя размерът на таксите, които се заплащат при промяна на предназначението на земеделските земи за неземеделски нужди.

Чл. 2. При изграждане на оранжерии, разсадници и други обекти за производство на земеделска продукция такса се заплаща само за тази част от земята, която се застроява със спомагателни сгради, съоръжения и комуникации и от нея пряко не се получава земеделска продукция.

Чл. 3. Таксата за всички спомагателни и допълнителни обекти, за инженерната инфраструктура и комуникациите, намиращи се във и извън границите на площадката (трасето) на основния обект, се определя в зависимост от вида на обекта, за който се иска промяна на предназначението на земеделските земи.

Раздел II.
Определяне на таксата за промяна на предназначението на земеделска земя за неземеделски нужди
Чл. 4. Размерът на таксата за промяна на предназначението на земеделска земя се определя от:
1. бонитетната категория на земеделската земя, посочена в акта за категоризация, изготвен съгласно Наредбата за категоризиране на земеделските земи при промяна на тяхното предназначение (ДВ, бр. 90 от 1996 г.);
2. размера на земята, включена в границите на определената площадка или трасе на обекта;
3. (изм. - ДВ, бр. 75 от 2006 г., в сила от 12.09.2006 г., изм. - ДВ, бр. 95 от 2008 г.) местонахождението на земята съобразно категорията на населеното място, определена по реда на чл. 36, ал. 2 от Закона за административно-териториалното устройство на Република България;
4. вида на обекта;
5. възможността за напояване.

Чл. 5. (1) (Изм. - ДВ, бр. 75 от 2006 г., в сила от 12.09.2006 г., изм. - ДВ, бр. 95 от 2008 г.) Размерът на таксата се определя по формулата:

Т = СББ x Кплощ x Кк x Кпол,

където:
Т е таксата за промяна на предназначението на 1 дка земеделска земя (лв.);
СББ - средният бонитетен бал за съответната категория земеделска земя при неполивни условия; за некатегоризируема земя СББ е 2,5;
Кплощ - коефициентът за площта на земята, необходима за обекта;
Кк - коефициентът за категорията на населеното място;
Кпол - коефициентът за поливност.
(2) Коефициентът за площта на земята се определя в зависимост от размера на земята, необходима за обекта, и от вида на обекта, както следва:
1. (изм. - ДВ, бр. 95 от 2008 г.) за обектите по чл. 6:
а) (изм. - ДВ, бр. 95 от 2008 г.) при площ до 1 дка включително - 2,00;
б) (изм. - ДВ, бр. 95 от 2008 г.) при площ над 1 до 5 дка включително - 3,00;
в) (изм. - ДВ, бр. 95 от 2008 г.) при площ над 5 до 10 дка включително - 4,00;
г) (изм. - ДВ, бр. 95 от 2008 г.) при площ над 10 дка - 5,00;
2. за обектите по чл. 8 независимо от размера на площта, която се засяга - 2,00;
3. (нова - ДВ, бр. 95 от 2008 г.) за имоти, които са разположени в едно и също землище и за които предложения за промяна на предназначението са внесени от един и същ собственик или лице, което има право да строи в чужд имот, коефициентът за площ по т. 1 се определя въз основа на сумата от площите на всички имоти независимо от броя на изработените за тях подробни устройствени планове.
(3) (Изм. - ДВ, бр. 75 от 2006 г., в сила от 12.09.2006 г., изм. - ДВ, бр. 95 от 2008 г.) Коефициентът за категорията на населеното място се определя в зависимост от групата по категория на населеното място и от вида на обекта, както следва:
Групи по категория	Вид на обекта	
 	 	по чл. 6	по чл. 8	
1.	За земи в землищата 	 	 	
 	на Столичната община, 	 	 	
 	населени места от I, II 	 	 	
 	и III категория, нацио-	 	 	
 	нални курорти и земли-	 	 	
 	ща на населени места, 	 	 	
 	граничещи с морската 	 	 	
 	брегова ивица	13,00	1,20	
2.	За земи в землищата на 	 	 	
 	населени места от IV и 	 	 	
 	V категория	9,00	0,80	
3.	За земи в землищата на 	 	 	
 	населени места от VI, 	 	 	
 	VII и VIII категория	6,00	0,50	
(4) За линейни обекти коефициентът по ал. 3 е 1,00.
(5) Коефициентът за поливност при поливни условия е 1,20, а при неполивни - 1,00.

Чл. 6. Размерът на таксата се определя по реда на чл. 5, като се ползва съответният коефициент в колона 2 на таблицата към чл. 5, ал. 3, при промяна на предназначението на земеделската земя за изграждане на:
1. търговски обекти;
2. производствени обекти;
3. складови обекти;
4. административни обекти;
5. курортни обекти;
6. туристически и спортни обекти;
7. (изм. - ДВ, бр. 95 от 2008 г.) жилищни и вилни сгради, паркинги и гаражи.

Чл. 7. (Изм. - ДВ, бр. 10 от 2004 г., отм. - ДВ, бр. 95 от 2008 г.)

Чл. 8. (Изм. - ДВ, бр. 95 от 2008 г.) Размерът на таксата се определя по реда на чл. 5, като се ползва съответният коефициент в колона 3 на таблицата към чл. 5, ал. 3, при промяна на предназначението на земеделската земя за изграждане на:
1. (изм. - ДВ, бр. 95 от 2008 г.) обекти - публична държавна и публична общинска собственост;
2. здравни обекти;
3. обекти на науката, образованието и културата;
4. обекти на енергетиката и транспорта;
5. обекти със социално предназначение;
6. обекти за опазване и възстановяване на околната среда;
7. обекти, свързани с отстраняване на природни бедствия и аварии;
8. обекти на отбраната и националната сигурност;
9. (нова - ДВ, бр. 95 от 2008 г.) обекти, свързани с производството, съхранението и преработката на селскостопанска продукция, както и обекти на хранително-вкусовата промишленост; стокови тържища за непреработена растителна и животинска продукция; обекти за съхраняване, поддържане и ремонт на селскостопанска техника;
10. (нова - ДВ, бр. 95 от 2008 г.) хидромелиоративна инфраструктура;
11. (нова - ДВ, бр. 95 от 2008 г.) игрални полета на игрища за голф.

Раздел III.
Такси по искания за разглеждане на предложения от комисиите по чл. 17, ал. 1 от Закона за опазване на земеделските земи, за извършване на експертизи и за издаване на документи за промяна на предназначението на земеделските земи
Чл. 9. (1) (Изм. - ДВ, бр. 95 от 2008 г.) При внасяне на искане за разглеждане в комисиите по чл. 17, ал. 1 от Закона за опазване на земеделските земи (ЗОЗЗ) се заплаща еднократно такса в размер 50 лв. за обекти с площ до 50 дка и 200 лв. за обекти с площ над 50 дка.
(2) Таксата по ал. 1 се заплаща от собственика на земята или от инвеститора на обекта и включва и издаването на препис-извлечение от решението на комисиите, заверка на скицата и подробен устройствен план на обекта.
(3) Таксата по ал. 1 не се заплаща за разглеждане на предложение за отменяне или изменяне на решение на комисиите по чл. 17, ал. 1 ЗОЗЗ.

Чл. 10. При внасяне на искане за издаване на копие от карта за почвената покривка в М 1:10 000 се заплаща такса, както следва:
1. за плотерно копие на един картен лист - 15 лв.;
2. за плотерно копие на част от картен лист - 7 лв.

Чл. 11. (Изм. - ДВ, бр. 95 от 2008 г.) При внасяне на искане за издаване на акт за категорията на земята, за заверка на удостоверението за поливност и на скицата на площадката (ситуацията на трасето) се заплаща такса 15 лв.

Чл. 12. (Изм. - ДВ, бр. 95 от 2008 г.) При внасяне на искане за издаване на заверено копие или на препис-извлечение от предходно решение или от друг документ, свързан с промяна на предназначението на земеделска земя, се заплаща такса 20 лв.

Чл. 13. (Изм. - ДВ, бр. 62 от 2007 г., в сила от 19.07.2007 г., изм. - ДВ, бр. 71 от 2008 г.) Таксите по тарифата се внасят по бюджета на Министерството на земеделието и храните.

Преходни и Заключителни разпоредби
КЪМ ПОСТАНОВЛЕНИЕ № 234 ОТ 4 СЕПТЕМВРИ 2006 Г. ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА УСЛОВИЯТА И РЕДА ЗА УСТАНОВЯВАНЕ НА ТЕКУЩИ ПАЗАРНИ ЦЕНИ НА ЗЕМЕДЕЛСКИТЕ ЗЕМИ
(ОБН. - ДВ, БР. 75 ОТ 2006 Г., В СИЛА ОТ 12.09.2006 Г.)

. . . . . . . . . . . . . . . . . . . . . . . . . . . . . . . . . . .
§ 12. В Тарифата за таксите, които се заплащат при промяна на предназначението на земеделските земи, приета с Постановление № 112 на Министерския съвет от 2002 г. (обн., ДВ, бр. 56 от 2002 г.; изм., бр. 10 от 2004 г.), навсякъде думите "функционален тип" и "функционалния тип" се заменят съответно с "категория" и "категорията".

§ 13. Постановлението влиза в сила от деня на обнародването му в "Държавен вестник".

Преходни и Заключителни разпоредби
КЪМ ПОСТАНОВЛЕНИЕ № 168 ОТ 23 ЮЛИ 2007 Г. ЗА ПРЕОБРАЗУВАНЕ НА НАЦИОНАЛНОТО УПРАВЛЕНИЕ ПО ГОРИТЕ В ДЪРЖАВНА АГЕНЦИЯ ПО ГОРИТЕ
(ОБН. - ДВ, БР. 62 ОТ 31.07.2007 Г., В СИЛА ОТ 19.07.2007 Г.)

§ 6. В нормативните актове на Министерския съвет:
1. Думите "министърът на земеделието и горите" и "министъра на земеделието и горите" се заменят съответно с "министърът на земеделието и продоволствието" и "министъра на земеделието и продоволствието".
2. Думите "Министерството на земеделието и горите" и "Министерство на земеделието и горите" се заменят съответно с "Министерството на земеделието и продоволствието" и "Министерство на земеделието и продоволствието".
. . . . . . . . . . . . . . . . . . . . . . . . . . . . . . . . . . .

§ 9. Постановлението влиза в сила от 19 юли 2007 г.

Заключителни разпоредби
КЪМ ПОСТАНОВЛЕНИЕ № 194 ОТ 5 АВГУСТ 2008 Г. ЗА ИЗМЕНЕНИЕ НА ТАРИФАТА ЗА ТАКСИТЕ, КОИТО СЕ СЪБИРАТ ОТ НАЦИОНАЛНАТА СЛУЖБА ПО ЗЪРНОТО И ФУРАЖИТЕ КЪМ МИНИСТЪРА НА ЗЕМЕДЕЛИЕТО И ХРАНИТЕ, ОДОБРЕНА С ПОСТАНОВЛЕНИЕ № 167 НА МИНИСТЕРСКИЯ СЪВЕТ ОТ 2003 Г.
(ОБН. - ДВ, БР. 71 ОТ 2008 Г.)

§ 5. В нормативните актове на Министерския съвет:
1. Думите "министърът на земеделието и продоволствието" и "министъра на земеделието и продоволствието" се заменят съответно с "министърът на земеделието и храните" и "министъра на земеделието и храните".
2. Думите "Министерството на земеделието и продоволствието" и "Министерство на земеделието и продоволствието" се заменят съответно с "Министерството на земеделието и храните" и "Министерство на земеделието и храните".

Преходни и Заключителни разпоредби
КЪМ ПОСТАНОВЛЕНИЕ № 260 ОТ 27 ОКТОМВРИ 2008 Г. ЗА ИЗМЕНЕНИЕ И ДОПЪЛНЕНИЕ НА ТАРИФАТА ЗА ТАКСИТЕ, КОИТО СЕ ЗАПЛАЩАТ ПРИ ПРОМЯНА НА ПРЕДНАЗНАЧЕНИЕТО НА ЗЕМЕДЕЛСКИТЕ ЗЕМИ, ОДОБРЕНА С ПОСТАНОВЛЕНИЕ № 112 НА МИНИСТЕРСКИЯ СЪВЕТ ОТ 2002 Г.
(ОБН. - ДВ, БР. 95 ОТ 2008 Г.)

§ 9. Преписките, внесени в Министерството на земеделието и храните или в областните дирекции "Земеделие", по които към момента на влизане в сила на постановлението комисиите по чл. 17 ЗОЗЗ са се произнесли с положително решение за утвърждаване на площадка или трасе или за промяна на предназначението, се довършват по досегашния ред.